કોલકતાને બૉલીવુડમાં ફિલ્મ નિર્માતાઓ દ્વારા રી ડિસ્કવર્ડ કરવામાં આવ્યું છે, તેમ કહીએ તો પણ ચાલે, જેમકે બૉલીવુડ ફિલ્મ્સ, દેવદાસ, કહાની, પરિણીતા, ગુંડે, લૂટેરા સહિતની અનેક ફિલ્મોનું શૂટિંગ કોલકતામાં કરવામાં આવ્યું છે. જેમાની કેટલીક ફિલ્મો તો આ શહેર પર આધારિત સ્ટોરી પરથી જ બનાવવામાં આવી છે અને ફિલ્મમાં કોલકતાને અત્યંત સુંદર રીતે દર્શાવવામાં પણ આવી રહ્યું છે, જેમકે સંજય લીલા ભણસાલીની ફિલ્મ ‘દેવદાસ'ને જોયા બાદ તમે કોલકતાના પ્રેમમાં પડી જશો. આ ફિલ્મ બિમલ રોયની દેવદાસની રીમેક હતી, જે શરત ચંદ્ર ચટ્ટોપાધ્યાયની નોવેલ આધારિત હતી. એટલું જ નહીં કેટલીક ફિલ્મોમાં આપણને બંગાળી ભાષાનો પણ ઉપયોગ જોવા મળે છે, જેમકે ભૂલ ભૂલૈયા અને અતિથિ તુમ કબ જાઓગે. તો ચાલો તસવીરો થકી નિહાળીએ કે કઇ કઇ ફિલ્મનું શૂટિંગ કોલકતામાં કરવામાં આવ્યું છે.